CELEX: 32012R0612
Language: bg
Date: 2012-07-09 00:00:00
Title: Регламент (ЕС) № 612/2012 на Комисията от 9 юли 2012 година за изменение на приложения II и III към Регламент (ЕО) № 1072/2009 на Европейския парламент и на Съвета относно общите правила за достъп до пазара на международни автомобилни превози на товари  текст от значение за ЕИП

10.7.2012   
            
            
               BG
            
            
               Официален вестник на Европейския съюз
            
            
               L 178/5
            
         РЕГЛАМЕНТ (ЕС) № 612/2012 НА КОМИСИЯТА
   от 9 юли 2012 година
   за изменение на приложения II и III към Регламент (ЕО) № 1072/2009 на Европейския парламент и на Съвета относно общите правила за достъп до пазара на международни автомобилни превози на товари
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1072/2009 на Европейския парламент и на Съвета от 21 октомври 2009 г. относно общите правила за достъп до пазара на международни автомобилни превози на товари (1), и по-специално член 4, параграф 4 и член 5, параграф 5 от него,
   като има предвид, че:
   
               (1)
            
            
               Цветът на образеца на лиценз на Общността е определен като „цвят: светлосин по цветовата палитра Pantone“ в началото на приложение II към Регламент (ЕО) № 1072/2009.
            
         
               (2)
            
            
               Цветът на образеца на атестация за водач е определен като „цвят: розов по цветовата палитра Pantone“ в началото на приложение III към Регламент (ЕО) № 1072/2009.
            
         
               (3)
            
            
               Необходимо е цветовете да бъдат определени по-прецизно с оглед насърчаване на хомогенността и еднообразното тълкуване и прилагане на Регламент (ЕО) № 1072/2009.
            
         
               (4)
            
            
               Мерките, предвидени в настоящия регламент, са в съответствие със становището на комитета по член 15 от Регламент (ЕО) № 1072/2009,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1072/2009 се изменя, както следва:
   
               1)
            
            
               В приложение II, на четвъртия ред, изречението „цвят: светлосин по цветовата палитра Pantone, формат DIN A4, целулозна хартия с плътност 100 g/m2 или повече“ се заменя със следното:
               „цвят: светлосин 290 от палитрата Pantone или възможно най-близо до този цвят, формат DIN A4, целулозна хартия 100 g/m2 или повече“.
            
         
               2)
            
            
               В приложение III, на четвъртия ред, изречението „цвят: розов по цветовата палитра Pantone, формат DIN A4, целулозна хартия с плътност 100 g/m2 или повече“ се заменя със следното:
               „цвят: розов 182 от палитрата Pantone или възможно най-близо до този цвят, формат DIN A4, целулозна хартия 100 g/m2 или повече“.
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 юли 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 300, 14.11.2009 г., стр. 72.